stanford-oval/wikipedia huggingface dataset:
M-Files
Tunnustuksia

M-Filesin on saanut vuosien varrella useita sisällön- ja dokumenttienhallinnan palkintoja. Se on valittu muun muassa sadan merkittävimmän sisällönhallintaratkaisuja tarjoavan yrityksen joukkoon ja nimetty parhaaksi ratkaisuksi yritysten sisällönhallintaluokassa Top Ten Reviews -arviossa. Keväällä 2018 markkinatutkimusyritys Nucleus Research nimitti M-Filesiä maailman parhaaksi tiedonhallinnan teknologiaksi.
Tunnustuksia > Palkintoja

Vuonna 2013 M-Files valittiin Vuoden työnantajaksi.
M-Files on listattu nopeimmin kasvavien teknologiayritysten joukkoon Suomessa ja Euroopassa vuosina 2010–2016.
Syksyllä 2015 M-Files sai Millennium-teknologiapalkinnon tunnustuspalkinnon Tekniikan Akatemialta kehitystyöstä big datan sovellusalueella sekä saavutuksista kansainvälisenä kasvuyrityksenä. Lisäksi M-Files valittiin Talentumin Teknologiakasvajaksi 2015.
Vuonna 2017 Microsoft valitsi M-Filesin vuoden kumppaniksi Suomessa. Computer Reseller News (CRN) taas listasi M-Filesin 20 trendikkäimmän ja "cooleimman" pilviohjelmistojen toimittajan joukkoon. M-Files noteerattiin myös toiseksi parhaaksi työpaikaksi pilvipalvelyritysten joukossa talouslehti Forbesin sivustolla julkaistussa artikkelissa, jonka kirjoitti lehteä ulkopuolisena avustava Ingram Cloudin johtaja Louis Columbus. Listaus perustui muun muassa työntekijöiden ja työnhakijoiden käyttämän Glassdoor-urasivuston tietoihin. Listauksen mukaan 98 prosenttia M-Filesin työntekijöistä voisi suosittella M-Filesia ystävälleen, ja kaikki kertoivat arvostavansa yrityksen toimitusjohtajaa.
Vuonna 2018 tasavallan presidentti Sauli Niinistö myönsi M-Filesille kansainvälistymispalkinnon vuoden kasvuyrityksenä. Palkintoa perusteltiin sillä, että tekoälyyn perustuvalla tiedonhallintaratkaisulla etsittävä tieto löytyy helpommin, mikä parantaa työn tuottavuutta ja työtyytyväisyyttä. "M-Files on Suomen ohjelmistoviennin kärkiyrityksiä, jolla on rohkeutta kasvaa vahvasti".
Tunnustuksia > Sertifikaatteja

Vuonna 2016 M-Files Oy:lle myönnettiin ISO 9001:2015 -laatusertifikaatti
Vuonna 2017 Inspecta myönsi M-Filesin pilvipalveluille ISO/IEC 27001:2013 -tietoturvasertifikaatin osoituksena siitä, että M-Files huolehtii tietoturvasta ja panostaa riskien hallintaan.
Tunnustuksia > Yrittäjäpalkintoja

Vuonna 2010 M-Files sai Aamulehden ja Tampereen Teknillisen Seuran Teknologiayrittäjyyspalkinnon.
Vuonna 2015 Tampereen kauppakamari valitsi M-Filesin toimitusjohtaja Miika Mäkitalon vuoden 2015 yritysjohtajaksi Ohjelmistoyrittäjät taas palkitsi M-Files Oy:n perustajan Antti Nivalan vuoden 2015 ohjelmistoyrittäjänä.
Vuonna 2016 Mäkitalo voitti pääpalkinnon sekä Suomen Nuorkauppakamarien Vuoden Nuori Johtaja -kilpailussa että Teknologiateollisuus ry:n Vuoden Nuori Johtaja -kilpailussa. Nivala taas valittiin vuoden teknologiajohtajaksi.
Aiheesta muualla

M-Filesin kotisivut
Harald Tammer

Harald Tammer (9. tammikuuta 1899–6. kesäkuuta 1942) oli virolainen toimittaja, yleisurheilija ja painonnostaja.
Tammer, joka oli osallistunut vapaaehtoisena Viron vapaussotaan (1918–1920), kilpaili 1920 Antverpenin olympialaisissa kuulantyönnössä ja sijoittui kuudenneksi. Hän toimi myös Viron joukkueen lipunkantajana. Kaksi vuotta myöhemmin kotikaupungissaan Tallinnassa käydyissä painonnoston MM-kilpailuissa Tammer voitti raskaan sarjan (yli 82,5 kg) kultamitalin. 1924 Pariisin olympialaisissa hän saavutti painonnostosta pronssia raskaasta sarjasta ja sijoittui 12. sijalle kuulantyönnössä. Hän osallistui myös 1928 ja 1936 kesäolympialaisiin.
Välissä Tammer oli valmistunut pariisilaisesta École libre des sciences politiques -oppilaitoksesta, työskenteli toimittajana ja vuosina 1933–1940 Eesti Päevalehden päätoimittajana. Hän toimi myös Tallinnan Rotary-klubin puheenjohtajana. Helmikuussa 1941 Tammer joutui venäläisten vangiksi. Häntä syytettiin virolaisten vakoojaksi. Hänet karkotettiin Siperiaan kymmeneksi vuodeksi, mutta hän ei koskaan palannut takaisin. Tammer kuoli seuraavana vuonna  vankileirillä Nižni Novgorodin alueella.
Aiheesta muualla

http://www.chidlovski.net/liftup/l_athleteResult.asp?a_id=267
Hampurin roomalaiskatolinen arkkihiippakunta

| Hampurin roomalaiskatolinen arkkihiippakunta |
| --- | --- |
 Vaakuna
 Hiippakunnan sijainti Saksan kartalla.
Kirkkokunta:  Katolinen kirkko
Osa kirkkoa:  Ecclesiastical province of Hamburg
Seurakuntia:  80
Jäseniä:  401 955 eli 7% alueen väkiluvusta (2016)
Perustettu:  23. heinäkuuta 1973 Schwerinin apostolisena administraationa, arkkihiippakunnaksi 24. lokakuuta 1994
Erotettiin:  Osnabrückin hiippakunnasta
Arkkipiispa:  Stefan Heße
Tuomiokirkko:  Domkirche St. Marien
Virallinen sivusto
Hampurin roomalaiskatolinen arkkihiippakunta on katolinen hiippakunta pohjois-Saksassa. Sen keskuspaikka on Hampuri. Se perustettiin aluksi Schwerinin apostolisena administraationa 23. heinäkuuta 1973 erottamalla se Osnabrückin hiippakunnasta. Arkkihiippakunnaksi Hampurin arkkihiippakunnan nimellä se korotettiin 24. lokakuuta 1994, missä yhteydessä siihen liitettiin osia Hildesheimin hiippakunnasta.
Vuonna 2016 hiippakuntaan kuului 80 seurakuntaa, joihin kuului yhteensä 401 955 jäsentä. Nämä muodostivat 7% hiippakunnan alueen väestöstä.
Maniža

| Maniža> Манижа |
| --- | --- |

Henkilötiedot
Koko nimi:  Maniža Dalerovna Sangin
Syntynyt: 8. heinäkuuta 1991 (ikä 33) Dušanbe, Tadžikistanin SNT
Ammatti:  laulaja-lauluntekijä
Muusikko
Taiteilijanimi:  Maniža
Laulukielet:  englanti, venäjä, tadžikki
Aktiivisena:  2003–
Tyylilajit:  pop, etno
Yhtyeet:  Ru.Kola Assai Krip De Shin
Aiheesta muualla
manizha.art
  [ Muokkaa Wikidatassa ] [ ohje ]  
Maniža Dalerovna Sangin (ven. Манижа Далеровна Сангин; s. 8. heinäkuuta 1991 Dušanbe, Tadžikistanin SNT, Neuvostoliitto), tunnettu paremmin nimellä Maniža, on venäläis-tadžikistanilainen laulaja ja lauluntekijä. Hän aloitti uransa vuonna 2003 ja on ollut mukana yhtyeissä nimeltä Ru.Kola, Assai ja Krip De Shin. Myöhemmin hän jatkoi uraansa soolona. Maniža edusti Venäjää kappaleella "Russian Woman" vuoden 2021 Eurovision laulukilpailussa Rotterdamissa.
Nuoruus

Maniža syntyi 8. heinäkuuta 1991 Dušanbessa. Hänen äitinsä Najiba Usmanova on psykologi ja vaatesuunnittelija ja hänen isänsä työskenteli lääkärinä. Manižan vanhemmat ovat eronneet, ja hänen isänsä vastusti Manižan laulajan uraa, sillä tämä katsoi sen olevan sopimatonta musliminaiselle. Manižan isoisä on tadžikistanilainen kirjailija ja journalisti Toji Usmon, jolle on myös pystytetty muistomerkki Hudžandiin. Manižan isoisoäiti oli yksi ensimmäisistä naisista Tadžikistanissa, joka otti huntunsa pois päältään ja aloitti oman uransa. Tämän seurauksena Manižan isoisoäidin lapset vietiin pois tämän luota, vaikkakin tämä pääsi myöhemmin palaamaan lastensa luo ja aloitti työskentelemisen kodin ulkopuolella. Maniža vaihtoi entisen sukunimensä Hamraeva Sanginiin kunnioittaakseen isoisoäitiään, joka oli myös ensimmäinen henkilö, joka kannusti Manižaa tavoittelemaan musiikkiuraa.
Vuonna 1994 Maniža ja hänen perheensä pakenivat Tadžikistanista Moskovaan Tadžikistanin sisällissodan vuoksi. Moskovassa Maniža opiskeli musiikkikoulussa ja aloitti pianon soiton opiskelun. Myöhemmin hän lopetti pianon soiton ja kävi yksityisillä laulutunneilla. Maniža opiskeli myös psykologiaa RGGU-yliopistossa Moskovassa.
Ura > 2003–2015: Varhainen ura

Vuonna 2003 Maniža aloitti uransa lapsilaulajana. Hän osallistui useisiin lasten laulukilpailuihin ja voitti monia palkintoja. Hän äänitti myös monia kappaleita venäjän ja tadžikin kielellä. Vuonna 2007 hän liittyi Ru.Kola-yhtyeeseen. Samana vuonna hän pääsi finaaliin Five Stars -musiikkikilpailussa Sotšissa.
Maniža lähti myöhemmin Ru.Kola-yhtyeestä ja liittyi venäläiseen Assai-yhtyeeseen vuonna 2011. Myöhemmin hän lähti myös Assai-yhtyeestä ja liittyi vähän ajan päästä Krip De Shin -yhtyeeseen, jonka perusti osa Assai-yhtyeen entisistä jäsenistä. Osana Krip De Shin -yhtyettä Maniža julkaisi EP-levyn ja esiintyi useilla musiikkifestivaaleilla Venäjällä. Maniža päätti myöhemmin lähteä Krip De Shin -yhtyeestä, sillä Manižalla ja yhtyeen jäsenillä oli erimielisyyksiä yhtyeen tuottamasta materiaalista. Yhtyeestä lähtemisen jälkeen Maniža muutti Lontooseen ja opiskeli myöhemmin gospel-musiikkia Lontoossa ja New Yorkissa.
Ura > 2016–2020: Sooloura

Vuonna 2016 Maniža palasi musiikkiuralleen ja julkaisi monia itse tuottamiaan kappaleita. Singlet seurasivat debyyttialbumin Manuscript julkaisua, joka julkaistiin helmikuussa 2017. Manižan toinen studioalbumi nimeltä ЯIAM julkaistiin maaliskuussa 2018. Hänen ensimmäinen EP-levynsä nimeltä Womanizha julkaistiin huhtikuussa 2019.
Ura > 2021– Eurovision laulukilpailu

Maaliskuussa 2021 Manižan vahvistettiin osallistuvan Venäjän euroviisukarsintaan kappaleella "Russian Woman" (ven. Русская женщина, Russkaja ženštšina). Kilpailun finaali pidettiin 8. maaliskuuta Moskovassa, ja Maniža voitti kilpailun saaden 39.7% yleisön äänistä. Täten hän edusti Venäjää vuoden 2021 Eurovision laulukilpailussa Rotterdamissa. Maniža esiintyi ensimmäisessä semifinaalissa ja pääsi finaaliin. Finaalissa hän saavutti 9. sijan, jossa hän sai 204 pistettä.
Diskografia > Studioalbumit

| Nimi | Yksityiskohdat |
| --- | --- |
Manuscript:  Julkaistu: 17. helmikuuta 2017  Levy-yhtiö: julkaistu itsenäisesti  Formaatti: Digitaalinen lataus
ЯIAM:  Julkaistu: 23. maaliskuuta 2018  Levy-yhtiö: julkaistu itsenäisesti  Formaatti: Digitaalinen lataus
Diskografia > EP-levyt

| Nimi | Yksityiskohdat |
| --- | --- |
Womanizha:  Julkaistu: 26. huhtikuuta 2019  Levy-yhtiö: julkaistu itsenäisesti  Formaatti: Digitaalinen lataus
Diskografia > Singlet

| Vuosi | Nimi | Listasijoitus> RUS | Albumi |
| --- | --- | --- | --- |
| 2016 | "I Love Too Much" | — | Albumittomat singlet |
| 2016 | "Little Lady" | — | Albumittomat singlet |
| 2016 | "Sleepy Song" (Dima Ustinovin kanssa) | — | Albumittomat singlet |
| 2017 | "Ustal" (Устал) | — | ЯIAM (Deluxe Edition) |
| 2017 | "Hear What I Feel" | — | Albumittomat singlet |
| 2017 | "The Emerald" | — | Albumittomat singlet |
| 2018 | "Ljubil kak mog" (Любил, как мог) | — | Albumittomat singlet |
| 2018 | "Mne legko" (Мне легко) | — | Albumittomat singlet |
| 2018 | "Black Swan" (Anja Tšipovskajan kanssa) | — | Albumittomat singlet |
| 2019 | "Zavtrak" (Завтрак) | — | Albumittomat singlet |
| 2019 | "Seitšas dvaždy ne slutšitsja" (Сейчас дважды не случится) | — | Albumittomat singlet |
| 2019 | "NEDOSLAVJANKA" (НЕДОСЛАВЯНКА) | — | Albumittomat singlet |
| 2019 | "VANYA" | — | Albumittomat singlet |
| 2020 | "CHELOVEK2020" | — | Albumittomat singlet |
| 2020 | "Natšalo" (Начало) | — | Albumittomat singlet |
| 2020 | "Na put voina vstaju" (На путь воина встаю) | — | Mulan (Official Motion Picture Soundtrack – Russian Dub) |
| 2020 | "Gorod solntsa" (Город солнца) | — | Albumittomat singlet |
| 2021 | "Pro tebja" (Про тебя) | — | Albumittomat singlet |
| 2021 | "AKKULISTA" (feat. Everthe8) | — | Albumittomat singlet |
| 2021 | "Russian Woman" | — | Albumittomat singlet |
2021: 
Käännös suomeksi
Harald Treutiger

Harald Treutiger
Harald Treutiger (s. 5. kesäkuuta 1956 Göteborg) on ruotsalainen juontaja. Hän on juontanut muun muassa ruotsalaista versiota brittiläisestä tositelevisiosarjasta Expedition Robinson (Suomen Robinson Suomessa). Hän myös juonsi Eurovision laulukilpailun 1992 yhdessä Lydia Cappolicchionin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Heath Irwin

Heath Spencer Irwin (s. 27. kesäkuuta 1973) on amerikkalaisen jalkapallon pelaaja. Hän syntyi Boulderissa Coloradossa ja aloitti peliuransa Coloradon yliopiston joukkueessa.
NFL-urallaan Irwin pelasi New England Patriotsissa, Miami Dolphinsissa ja St. Louis Ramsissa.
Golfaaja ja entinen yliopistojalkapalloilija Hale Irwin on Heath Irwinin setä.
HMS Walrus (S08)

| HMS Walrus |
| --- | --- |


Aluksen vaiheet
Rakentaja:  Scotts Shipbuilding and Engineering Company, Greenock
Kölinlasku:  12. helmikuuta 1958
Laskettu vesille:  22. syyskuuta 1959
Palveluskäyttöön:  8. helmikuuta 1961
Poistui palveluskäytöstä:  myyty 1987
Tekniset tiedot
Uppouma:  1 975 t (pinnalla) 2 303 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  12 solmua (pinnalla) 17 solmua (sukelluksissa)
Miehistöä:  71
Aseistus
Aseistus:  8 x 21" (533 mm) torpedoputkea
HMS Walrus (viirinumero S08) oli Britannian kuninkaallisen laivaston Porpoise-luokan sukellusvene.
Valmistus

Alus tilattiin 11. helmikuuta 1954 Scotts Shipbuilding and Engineering Companyltä Greenockista, missä köli laskettiin 12. helmikuuta 1958. Se laskettiin vesille 22. syyskuuta 1959 ja valmistui 8. helmikuuta 1961.
Palvelus

Alus myytiin 1987.
Harald Tanner

Harald Wilhelm Tanner (31. tammikuuta 1893 Vaasa – 28. toukokuuta 1972 Sydney) oli suomalainen pääkonsuli.
Tannerin vanhemmat olivat Vaasan hovioikeuden asessori Wilhelm Leonard Tanner (1851–1925) ja Amanda Maria Burman. Hän pääsi ylioppilaaksi 1912 ja suoritti kauppakorkeakoulun päästötutkinnon 1917.
Tanner oli aluksi liikealalla 1912–1921. Hän toimi sitten Suomen konsulina Sydneyssä sekä Viron kunniakonsulina 1921–1935. Tämän jälkeen Tanner oli ulkoasiainministeriön jaostosihteerinä 1935–1938 ja vt. jaostopäällikkönä 1938–1939. Hän toimi pääkonsulina ja va. asiainhoitajana Shanghaissa Kiinassa 1939–1945 ja oli disponibiliteetissä 1945–1947. Viimeksi Tanner oli taas liikealalla ensin Suomessa, Ruotsissa ja Yhdysvalloissa 1946–1947 ja sitten Sydneyssä 1947–1949. Hän asui vuodesta 1949 alkaen maatilallaan Gosford-Districtissä. Tanner sai pääkonsulin arvonimen vuonna 1939.
Tanner oli Sydneyn suomalaisen seuran, Sydneyn Eest Seltsin ja Shanghain suomalaisen seuran kunniapuheenjohtajana.
Harald Tanner oli naimisissa vuodesta 1922 Ella Österlundin kanssa.
Aiheesta muualla

Harald Tanner : Siirtolaisuusmahdollisuudet Australiaan, Iltalehti, 02.09.1924, nro 202, s. 2, Kansalliskirjaston digitaaliset aineistot
Harald Tanner : Suomalaisen konsulin matkanäkemyksiä Keski-Australiassa, Suomen Kuvalehti, 08.07.1933, nro 28, s. 16, Kansalliskirjaston digitaaliset aineistot
Irja Sievinen : 30 vuotta vaati Australia, Uusi Kuvalehti 15.5.1959 (Siirtolaisinstituutin lehtileike) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: et:Harald Tanner
Käännös suomeksi
Heath Miller

Heath Miller voi tarkoittaa seuraavia henkilöitä:
Heath Miller, australialainen televisionäyttelijä
Heath Miller, yhdysvaltalainen amerikkalaisen jalkapallon pelaaja
Heath Miller, yhdysvaltalainen showpainija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heath Miller”, voi hakea sivunnimihaulla, laajalla sivunnimihaulla tai tekstihaulla.
Helmiina

| Helmiina |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Elmiina, Elmi, Helmi, Miina 
Vastineita eri kielissä:  Helmiine, Helmina, Helmine 
Nimen alkuperä:  Vilhelmiina
Infobox OKNimi-testi OK: 
Helmiina on vanha suomalainen naisennimi, joka on lyhentymä Vilhelmiinasta. Sitä on esiintynyt paljon varsinkin Pohjanmaalla. Tyypillisesti Helmiina on ollut jälkimmäinen etunimi.
1980-luvulla alkanut vanhojen nimien muoti on lisännyt Helmiinojen lukumäärää. Digi- ja väestötietoviraston mukaan Suomessa on toukokuuhun 2024 mennessä tilastoitu noin 3 620 Helmiinaa. Heistä suurin osa on syntynyt 2000- tai 2010-luvulla.
Helmiinoilla on kaima myös eläinmaailmassa: B. Helmiina on suomalainen ravihevonen.
Aiheesta muualla

Etunimien taivutus: Helmiina (Kotimaisten kielten keskuksen verkkojulkaisu)
Hannu Soro

Hannu Heikki Johannes Soro (10. syyskuuta 1952 Karkku – 13. joulukuuta 2023) oli suomalainen opettaja, kunnallispoliitikko sekä jääkiekkovaikuttaja.
Vuonna 1980 Hämeenlinnassa valmistunut Soro oli koulutukseltaan peruskoulun opettaja, mutta työuransa hän teki ammattioppilaitoksissa sekä lukioissa. Soro työskenteli vuodesta 2004 vuoden 2019 asti Tampereen lyseon lukiossa, jossa hän toimi opinto-ohjaajana sekä apulaisrehtorina, kunnes jäi eläkkeelle.
Jääkiekko

Hannu Sorolla ei ole pelaajataustaa jääkiekossa, mutta hän oli todellinen monitoimimies niin seura- kuin maajoukkuetasolla sekä erotuomaritoiminnassa.
Soro toimi huoltajana SM-sarjassa ja SM-liigassa pelanneessa KooVeessa vuosina 1971–1977 sekä A-maajoukkueessa 1983–1992. Hän kuuluikin ensimmäiset arvokisamitalit voittaneiden maajoukkueiden huoltoryhmään. Näiden lisäksi Soro toimi nuorten maajoukkueissa huoltajana ja joukkueenjohtajana. Ilveksen liigajoukkueen joukkueenjohtajana Soro toimi 1991–1993 ja 1995–2000 sekä joukkueen tiedottajana 1991–2000. Jääkiekkoerotuomarina Soro toimi 1971–1985, joista vuodet 1979–1983 päätuomarina SM-liigassa. Vuonna 1980 Soro tuomitsi ensimmäisenä suomalaisena ottelun Ruotsin Elitserienissä. Näiden lisäksi Sorolla oli lukuisia luottamustehtäviä Suomen jääkiekkoliiton ja SM-liigan eri elimissä. Hannu Soro oli Hämeen Liikunta ja Urheilu ry:n puheenjohtaja.
Saavutukset ja palkinnot

SM-liigan pronssi 1977, Koovee (huoltaja)
Olympiahopea 1988, A-maajoukkue (huoltaja)
Kanada-cupin kolmas sija 1991, A-maajoukkue (huoltaja)
MM-hopea 1992, A-maajoukkue (huoltaja)
SM-liigan hopea 1998, Ilves (joukkueenjohtaja)
Suomen jääkiekkoleijona #216
Politiikka

Entisen maajoukkuejääkiekkoilija Lasse Oksasen houkuttelemana kunnallispolitiikkaan lähtenyt Soro istui Tampereen kaupunginvaltuustossa kaksi täyttä kautta (2005–2008 ja 2009–2012) sekä toimi varavaltuutettuna kausilla 2001–2004 ja 2013–2016. Lisäksi huhtikuussa 2002 Soro nousi varasijalta valtuustoon kesken kauden. Soro osallistui kunnallisvaaleihin Tampereen Sitoutumattomien ehdokkaana.
Heath Woodin kalmisto

Heath Woodin kalmisto on viikinkiaikainen kumpukalmisto Englannin Derbyshiressä. Se on ainoa Englannista tunnettu skandinaavista alkuperää oleva kohde, jossa on tehty polttohautauksia. Hautausmaassa on kaikkiaan kuusikymmentä hautakumpua, joista tutkijat ovat vuosien varrella avanneet kolmanneksen. Vuonna 1855 haudoista löydettiin luita ja pieniä rautaesineitä. Vuosina 1941–1945 tehdyissä kaivauksissa löytyi solkia ja pieni miekka, jonka avulla löydöt ajoitettiin suunnilleen 800-luvun lopulle. Vuonna 1955 aluetta hallinnoiva metsäviranomainen halusi suorittaa hakkuita ja istutuksia, mistä syystä aluetta tutkittiin vielä kolmen viikon ajan. Kaikkia vainajia ei ole polttohaudattu, vaan alueelta löytyi myös ruumishautauksia, ja lisää solkia ja hakasia. Yhdessä haudassa oli hopeafiligraanista tehty koru. 1940- ja 1950-lukujen löydöt ovat Derbyn kaupunginmuseossa. 1800-luvulla luetteloidut löydöt ovat kadonneet.
Vuosina 1998–2000 aluetta tutkittiin uudelleen. Näiden tutkimusten perusteella pääteltiin, että alue on voinut olla sotilaskalmisto vuosina 873–878.
Hankavesi (Hankasalmi)

| Hankavesi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°25′44″N, 26°27′05″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Lasku-uoma:  Pellisensalmi Kuuhankaveteen
Järvinumero:  14.372.1.001
Mittaustietoja
Pinnankorkeus:  98,9 m  
Pituus:  6,527 km  
Leveys:  3,95 km  
Rantaviiva:  58,143 km  
Pinta-ala:  7,86972 km²  
Tilavuus:  0,02458224 km³  
Keskisyvyys:  3,12 m  
Suurin syvyys:  18,8 m  
Saaria:  39 
 fiHankavesi 
Hankavesi on Keski-Suomessa Hankasalmella sijaitseva keskikokoinen ja matalahko järvi, joka kuuluu Rautalammin reittiin. Se sijaitsee kirkonkylän itäpuolella. Järvi on sokkeloinen, monien saarten ja niemien kapeikoiksi jakama vesistöalue. Näistä suurin on Oksalansaari. Järvi saa vetensä Armisvedestä ja ne jatkavat sen kautta Kuuhankaveteen.
Hebeinvinttikoira

| Hebeinvinttikoira> Avaintiedot |
| --- | --- |
Alkuperämaa:   Kiina
Määrä:  Suomessa tuntematon
Alkuperäinen käyttö:  jäniksen metsästys
Nykyinen käyttö:  jäniksen metsästys
Muita nimityksiä:  Hebei, Levriero Nordcinese a Pelo Corto
FCI-luokitus:  ei FCI-rotu
Ulkonäkö

Rotu muistuttaa kiinalaisista vinttikoirista eniten englanninvinttikoiraa, mikä saattaa selittyä sillä että myös sen perimässä on mahdollisesti eniten englanninvinttikoiraa. Se on erittäin homogeeninen, ja lähes ainoat poikkeamat eri yksilöiden välillä tulevat karvapeitteen värityksestä. Karvapeite on aina lyhyt.
Alkuperä

Rotu on kotoisin Hebein maakunnasta. Sitä käytetään yksinomaan jäniksen metsästykseen.
Hampurin raatihuone

Hampurin raatihuone.
Hampurin raatihuone on Hampurin kaupungissa, Saksassa sijaitseva historiallinen arvorakennus. Siellä kokoontuu nykyisin Hampurin kaupunkiosavaltion parlamentti sekä hallitus.
Raatihuonerakennus hallitsee Hampurin keskustan kaupunkikuvaa. Se on rakennettu hiekkakivestä, ja edustaa tyylisuunnaltaan uusrenessanssia. Rakennus rakennettiin vuosina 1886–1897. Sen julkisivu on runsaasti koristeltu, sitä koristaa muun muassa kaksikymmentä keisaria kuvaavaa patsasta. Lisäksi raatihuone sisältää yli 640 huonetta, ja sen torni yltää 112 metrin korkeuteen.
Raatihuoneen suuri juhlasali on 46 metriä pitkä, 18 metriä leveä ja 15 metriä korkea. Salia hallitsevat suuret Hampurin historiasta kertovat maalaukset, sekä kolme jättimäistä kattokruunua, joista jokainen painaa noin 1500 kilogrammaa.
Aiheesta muualla

Wikimedia Commonsissa on kuvia tai muita tiedostoja aiheesta .
Raatihuoneesta Hampurin matkailusivustolla (Arkistoitu – Internet Archive)
Bilder från Hampurin raatihuone (Arkistoitu – Internet Archive)
Raatihuone Emporis.com -sivustolla
Hanhenputket

| Hanhenputket |
| --- | --- |
 Hanhenputki (Berula erecta)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Suku::  Hanhenputket Berula  W.D.J.Koch
Katso myös
   Hanhenputket Wikispeciesissä   Hanhenputket Commonsissa 
Infobox OKNimi-testi OK: 
Hanhenputket (Berula) on sarjakukkaiskasvien (Apiaceae) heimoon kuuluva pieni kasvisuku. Sukuun luetaan kuuluvaksi viisi lajia.
Hanhenputkia ei kasva luonnonvaraisina Suomessa.
Lajeja

Berula bracteata
Berula burchellii
Berula erecta – hanhenputki eli euroopanhanhenputki
Berula imbricata
Berula repanda
Aiheesta muualla

Suomen Lajitietokeskus: Berula
Finto: Kassu – Kasvien suomenkieliset nimet: Hanhenputket (Berula)
Den virtuella floran: Berula (ruotsiksi)
ITIS: Berula (englanniksi)
United States Department of Agriculture (USDA): Berula (englanniksi)
Flora of China: Berula (englanniksi)
Hans Christian Sørensen

| Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Mitalit> Maa:   Tanska. Olympialaiset .Miesten voimistelu | Maa:   Tanska> .Miesten voimistelu |
| --- | --- | --- | --- |
|  Hopeaa | Antwerpen 1920 | joukkuekilpailu, ruotsalaissysteemi |  |
Hans Christian Sørensen (Drigstrup; 11. lokakuuta 1900 Drigstrup – 23. tammikuuta 1984 Drigstrup) oli tanskalainen voimistelija ja olympiamitalisti. Hän kilpaili vuoden 1920 kesäolympialaisissa Antwerpenissä ja oli siellä mukana saamassa hopeaa ruotsalaisen järjestelmän joukkuevoimistelussa.